**Ministru kabineta noteikumu “Grozījumi Ministru kabineta 2016. gada 3. maija noteikumos Nr. 279 “Darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.6. pasākuma “Reģionālie biznesa inkubatori un radošo industriju inkubators” īstenošanas noteikumi” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu “Grozījumi Ministru kabineta 2016. gada 3. maija noteikumos Nr. 279 “Darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.6. pasākuma “Reģionālie biznesa inkubatori un radošo industriju inkubators” īstenošanas noteikumi” (turpmāk – MK noteikumi Nr.279) projekts (turpmāk – Noteikumu projekts) izstrādāts, lai nodrošinātu optimālu Eiropas Reģionālās attīstības fonda (turpmāk – ERAF) un valsts budžeta līdzekļu izvietošanu Ekonomikas ministrijas (turpmāk – EM) atbildībā esošo darbības programmas “Izaugsme un nodarbinātība” 3.prioritārā virziena “Mazo un vidējo komersantu konkurētspēja” 3.1.1. specifiskā atbalsta mērķa “Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” un 3.2.1. specifiskā atbalsta mērķa “Palielināt augstas pievienotās vērtības produktu un pakalpojumu eksporta proporciju” pasākumu ietvaros, novērstu nepilnības, kas konstatētas praksē, ieviešot 3.1.1.6. pasākuma “Reģionālie biznesa inkubatori un radošo industriju inkubators” (turpmāk – 3.1.1.6.pasākums) projektu (turpmāk – BI programma), pilnveidotu 3.1.1.6.pasākumā pieejamo atbalsta veidu efektivitāti, kā arī veicinātu sinerģiju ar citām EM atbildībā esošām uz uzņēmējdarbības izveidošanu orientētām programmām, tostarp, tām, ko ievieš finanšu instrumentu veidā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Ekonomikas ministrijas kā atbildīgās iestādes iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | BI programmu īsteno Latvijas Investīciju un attīstības aģentūra (turpmāk – LIAA). Atbilstoši EM uzdotajam LIAA 2019.gada 19.februārī iesniedza EM BI programmas izvērtējumu par laika posmu no 2016.gada septembra līdz 2018.gada decembrim, tostarp, secinot, ka:* attiecīgajā pārskata periodā ir sasniegti visi kopējie noteiktie rādītāji, izlietojot mazāk finansējuma, kā plānots;
* lai paaugstinātu BI programmas dalībnieku piesaistītā finansējuma apjomu, kā arī palielinātu to BI dalībnieku skaitu, kas piesaista ārēju finansējumu, ir nepieciešams uzsākt finanšu pratības veicināšanas pasākumus, t.sk. nodrošinot finanšu konsultantu;
* jāturpina regulāri vērtēt komersantu aktivitāte Latvijā un nepieciešamība pēc BI programmas atbalsta, attiecīgi pielāgojot sniegtā atbalsta faktisku pieejamību;
* saskaņā ar prognozēm līdz BI programmas beigām netiks izlietots viss paredzētais finansējums.

**1. 3.1.16. pasākuma ietvaros paredzētā finansējuma izmaiņas.**Saskaņā ar Regulas Nr.1303/2013[[1]](#footnote-1) 20.pantu 3.1.1.6.pasākumā paredzēts snieguma rezerves finansējums 2 002 079 *euro* apmērā (t.sk., ERAF finansējums 1 701 767 *euro* un valsts budžeta finansējums 300 312 *euro*). Pēc Eiropas Komisijas lēmuma par snieguma ietvara izpildi varētu tikt ierosināts palielināt BI programmai noteikto attiecināmo izmaksu kopsummu, atļaujot izmantot pieejamo rezervi. 2019.gada 16.augustā Eiropas Komisija pieņēma pozitīvu lēmumu Nr.C(2019)6153[[2]](#footnote-2) par Latvijas darbības programmā noteikto starpposma mērķu izpildi, līdz ar to var tikt pieņemti lēmumi par rezerves finansējumu turpmāku izmantošanu.Ievērojot, ka 3.1.1.6.pasākuma rādītāji (skat.Tab.Nr.1) uz 2023.gadu galvenokārt sasniegti (atkarībā no rādītāja 2023.gada izpilde 92%-612%), BI programmai rezerves finansējums netiek novirzīts. Tab.Nr.1

|  |  |  |  |
| --- | --- | --- | --- |
| Rādītājs | uz 31.12.2023. | izpilde uz pēdējo MP | % |
| Atbalstīto komersantu skaits, kas saņem grantus | 200 | 184 | 92% |
| Atbalstīto jaunizveidoto komersantu skaits | 400 | 598 | 150% |
| Nodarbinātības pieaugums atbalstītajos komersantos | 200 | 524,78 | 262% |
| Radošo industriju jomas komersantu skaits, kuri saņem atbalstu | 40 | 47 | 118% |
| Gala labuma guvēju skaits, kuri saņem nefinansiālu atbalstu PINK | 180 | 1101 | 612% |
| To komersantu skaits, kuri saņem nefinansiālu atbalstu | 400 | 598 | 150% |

BI programma tiek samazināta par 2 114 769 *euro* (t.sk., ERAF finansējums 1 797 554 *euro* un valsts budžeta daļa 317 215 *euro* apmērā), lai nodrošinātu, ka līdz šim pieejamais grants iekārtu iegādei (50% līdzfinansējums) BI programmas ietvaros pēc būtības tiek aizstāts ar aizdevumu (90% līdzfinansējums) un ir pieejams jau no pirmā inkubācijas gada. Attiecīgais finansējums tiktu novirzīts AS “Attīstības finanšu institūcija Altum” (turpmāk – ALTUM) īstenotajam 3.1.1.4.pasākumam “Mikrokreditēšana un aizdevumi biznesa uzsācējiem”, kura ietvaros tiktu izveidots BI programmas klientiem specifiski pielāgots finanšu instrumenta apakšprodukts (detalizētāks šo grozījumu pamatojums iekļauts anotācijas 3.punktā). Intervences kategorija šīs pārdales rezultātā netiek mainīta (067 – MVU uzņēmējdarbības izstrāde, atbalsts uzņēmējdarbībai un inkubācijai (tostarp atbalsts jaunu uzņēmumu izveidei uz esošo bāzes un jaunu uzņēmumu atdalīšanai no jau esošiem uzņēmumiem)).Pamatojoties uz LIAA iesniegtajā BI programmas vidusposma izvērtējumā minēto finanšu izpildes prognozi, kā arī šī brīža 3.1.1.6 pasākuma finanšu izlietojumu (~24% no BI programmai pieejamā finansējuma), kas ir vidēji par 20% mazāk nekā sākotnēji bija plānots, kā arī ņemot vērā to, ka 3.1.1.6.pasākuma ietvaros, stājoties spēkā šiem grozījumiem, turpmāk nebūs pieejams iekārtu grants, kas provizoriski samazinās pieprasījumu arī pēc citiem atbalsta veidiem BI programmā, nepieciešams samazināt 3.1.1.6. pasākuma kopējo finansējumu par 7 893 374 *euro* (t.sk., ERAF finansējumu 6 709 368 *euro* un valsts budžeta finansējumu 1 184 006 *euro* apmērā). Šis samazinājums sastāda ~ 25% no kopējās BI programmas finansējuma un tiek piemērots reģionālo biznesa inkubatoru daļai (samazinājums ~33%). Pamatojoties uz LIAA iesniegtajā BI programmas vidusposma izvērtējumā minēto par finanšu pratības veicināšanas nozīmi, tsk., finanšu konsultanta pienesumu ne tikai BI programmai, bet arī kopumā izpratnes uzlabošanai par uzņēmējdarbības atbalsta instrumentu pieejamību visā Latvijā, t.sk., Rīgā, BI programmai tiek piešķirts finansējums šīs papildu funkcijas nodrošināšanai 1 200 000 *euro* apmērā (t.sk., ERAF finansējums 1 020 000 *euro* un valsts budžeta finansējums 180 000 *euro*). Detalizētāks šo grozījumu pamatojums iekļauts anotācijas 3.punktā.Ievērojot iepriekš minēto, kopējais 3.1.1.6.pasākuma finansējuma samazinājums plānots 10 810 222 *euro*, savukārt BI programmas samazinājums – 8 808 143 *euro*. Pēc grozījumu veikšanas 3.1.1.6.pasākuma finansējums norādīts tabulā Nr.2.Tab.Nr.2

|  |  |  |  |
| --- | --- | --- | --- |
|  | Kopā, euro | ERAF, euro | Valsts budžets, euro |
| Reģionālajiem biznesa inkubatoriem | 15 581 763 | 13 244 498 | 2 337 265 |
| Radošo industriju inkubatoram | 6 431 544 | 5 466 813 | 964 731 |
| Kopā, euro | 22 013 307 | 18 711 311 | 3 301 996 |

Ņemot vērā plānoto samazinājumu BI programmai, kā arī ievērojot LIAA vidusposma izvērtējumā secināto, par atsevišķu reģionālo biznesa inkubatoru darbības rādītājiem, tiks pārskatīts reģionālo inkubatoru tīkls ar mērķi efektivizēt finanšu izlietojumu. Šobrīd BI ir izveidoti deviņi nacionālās nozīmes attīstības centri (turpmāk – NNAC) un seši reģionālās nozīmes attīstības centri (turpmāk – RNAC) pašvaldībās. Lai efektivizētu reģionālo inkubatoru tīklu, būtu jāvērtē BI komersantu apgrozījums, eksporta apmērs (% no apgrozījuma), nomaksāto nodokļu apmērs, piesaistītā ārējā finansējuma apmērs, RIS3 komersantu īpatsvars, izmantotā BI līdzfinansējuma apmērs, kā arī koprades telpu izmantošanas noslodze.Noteikumos līdz šim tika paredzēts, ka BI obligāti jābūt NNAC. Ar Noteikumu projektu 9.punktu tiek grozīts, ka arī NNAC izveides pamatojums tiek vērtēts atbilstoši BI komersantu sasniegtajiem rādītājiem. Vienlaikus BI tīklam ir jāsasniedz vismaz 80% NNAC pašvaldībās un 50% RNAC pašvaldībās, kur starp BI ir vismaz 50 km. Lai veicinātu deklarācijā par Ministru prezidenta A.K.Kariņa vadītā Ministru kabineta iecerēto darbību izvirzītā uzdevuma sasniegšanu, proti, panākt, ka finanšu atbalsts eksportam ir pietiekams un efektīvs, sekmējot uzņēmēju kooperēšanos eksportam un Latvijas eksporta zīmolu izveidi un nostiprināšanu, lai Latvijas uzņēmēji veiksmīgāk darbotos globālajās pievienotās vērtības ķēdēs, 3.1.1.6.pasākumā atbrīvotais finansējums (izņemot daļu, kas tiek novirzīta finanšu instrumentam ALTUM) tiks novirzīts EM 3.2.1. specifiskā atbalsta mērķa “Palielināt augstas pievienotās vērtības produktu un pakalpojumu eksporta proporciju” 3.2.1.1.pasākumam “Klasteru programma” un 3.2.1.2.pasākumam “Starptautiskās konkurētspējas veicināšana”.**2. Izmaiņas 3.1.1.6.pasākuma ietvaros sasniedzamajos rādītājos**3.1.1.6.pasākuma sasniedzamie iznākuma rādītāji līdz 2023.gada 31.decembrim šobrīd jau ir sasniegti, par ko liecina LIAA 2019.gada 19.februārī EM iesniegtais 3.1.1.6 pasākuma vidusposma izvērtējums un aktuālā pieejamā informācija Kohēzijas politikas fondu vadības informācijas sistēmā. Ņemot vērā pasākuma veiksmīgu progresu, MK noteikumos Nr.279 tiks noteiktas jaunas sasniedzamo rādītāju vērtības līdz 2023.gada 31.decembrim:Atbalstīto komersantu skaits, kas saņem grantus – 280;Atbalstīto jaunizveidoto komersantu skaits – 700;Nodarbinātības pieaugums atbalstītajos komersantos – 720;Radošo industriju jomas komersantu skaits, kuri saņem atbalstu – 60;Gala labuma guvēju skaits, kuri saņem nefinansiālo atbalstu pirmsinkubācijas veidā – 2200;Komersantu skaits, kuri saņem nefinansiālu atbalstu – 700. Papildus iepriekš minētajiem rādītājiem, kas iekļauti kā sasniedzamie rādītāji MK noteikumu Nr.279 ietvaros un tiks definēti darbības programmas rādītāju pasēs (t.sk., tiks veikti darbības programmas grozījumi), tiek noteikti jauni rādītāji, kuriem LIAA jāveic uzskaite, nepieciešamības gadījumā par tiem ziņojot EM kā atbildīgajai iestādei. Ar MK noteikumu Nr.279 grozījumiem tiek papildināts noteikumu 35.punkts, nosakot, ka finansējuma saņēmējam pēc pieprasījuma jānodrošina informācija atbildīgajai iestādei par:35.5.1.ekoinovāciju jomā atbalstītiem komersantiem;35.5.2. Viedās specializācijas stratēģijā (RIS 3) jomā atbalstītiem komersantiem;35.5.3. komersantu nomaksāto nodokļu apmēru;35.5.4. komersantu skaitu, kas saņem atbalstu citos projektos, konkursos;35.5.5. komersantu līdzfinansējuma avotu;35.5.6. komersantu eksporta apjomu;35.5.7. komersantu skaitu, kuri izveidojušies, atrodoties inkubatorā.Par daļu no šiem rādītājiem komersanti sniedz progresa pārskatu LIAA reizi ceturksnī. LIAA jānodrošina, ka turpmāk komersanti sniegs informāciju par šajā punktā minētajiem rādītājiem.  **3. Izmaiņas 3.1.1.6 pasākuma ietvaros pieejamajā atbalstā pilnveidošana**Lai veicinātu komersantu straujāku attīstību, atbildību un publisko līdzekļu lietderīgāku izmantošanu, ar šiem grozījumiem tiek izslēgta iespēja komersantam saņemt grantu iekārtu iegādei. Vienlaikus tiks nodrošināta alternatīva komersantam vērsties ALTUM, saņemot atbalstu tam pašam mērķim (t.i., iekārtu iegādei) kā finanšu instrumentu. Ieviešot BI programmu konstatētas vairākas nepilnības attiecībā uz iekārtu grantu:* pieejamība tikai no otrā inkubācijas gada;
* uzņēmējdarbības sākuma posmam salīdzinoši liels privātais līdzfinansējums 50%, pie tam komersantam ir nepieciešams nodrošināt priekšfinansējumu 100% apmērā;
* maksimālais granta apmērs ierobežots, līdz ar to veicina nevis uzņēmuma darbības plānošanu ilgākam termiņam, bet gan pēc būtības “sadrumstalo“ investīcijas. Šis ierobežojums arī netieši veicina, ka BI programmā attīstās pamatā tradicionālā uzņēmējdarbība vai mājražošana.

Pārejot no atbalsta iekārtu iegādei granta veidā uz finanšu instrumentu, uzņēmumi iegūst veiksmīgāku (paredzamāku un atbildīgāku plānotu) līdzekļu apriti:* finanšu instrumenti dod lielāku motivāciju komersantiem saglabāt savu darbību;
* uzņēmumam darbības sākumā jānodrošina tikai 10% līdzfinansējums;
* saudzējošais periods, kurā nav jāatmaksā aizņēmuma pamatsumma;
* nav nepieciešams personīgais galvojums, nav nepieciešamas papildu ķīlas;
* pastāv iespēja veidot inovatīvāku uzņēmējdarbību, iegādājoties arī dārgākas iekārtas;
* pastāv iespēja, sastādot uzņēmuma darbības biznesa plānu, elastīgi plānot investīciju veikšanas laiku un apjomu, atbilstoši katra uzņēmuma individuālajai specifikai.

Arī no publisko resursu pārvaldības viedokļa atmaksājamā finansējuma izmantošana (finanšu instrumenti) ir efektīvāka, jo vadības kontroles sistēmas prasības ir salīdzinoši vienkāršākas un administrēšanas slogs mazāks, ņemot vērā, ka uz finanšu instrumentiem nav attiecināmas visas Eiropas Savienības fondu regulējuma prasības, kas attiecināmas uz tādu atbalstu, kas tiek piešķirts grantu veidā. Atmaksājot finanšu instrumentu, finanšu līdzekļi atkārtoti nonāk apritē tautsaimniecībā. Attiecīgi atmaksātais finansējums uzskatāms par elastīgāku gan attiecībā uz līdzekļu piešķiršanas nosacījumiem, gan uzraudzību attiecībā uz institūciju, kas piešķir finansējumu, gan arī attiecībā uz gala labuma guvēju (atmaksātie līdzekļi vairs nav uzskatāmi par ERAF, bet gan par nacionālo publisko finansējumu, līdz ar to nav nepieciešams izpildīt visas prasības, kas attiecināmas uz struktūrfondu finansējuma saņemšanu).Finansējuma daļa, kas no iekārtu granta BI programmā novirzāma uz ALTUM finanšu instrumentu noteikta, ņemot vērā līdz šim pieprasīto grantu apmēru un pieprasījuma tendenci (~50% no BI programmā piešķirtajiem grantiem tiek piešķirti saskaņā ar MK noteikumu Nr.279 19.1.3.apakšpunktu, no tiem ~ 50% tiek piešķirti iekārtu iegādei, savukārt no tiem ~ 25% ir grantu pieprasījumi par iekārtām, kuru iegādes vidējā vērtība nepārsniedz  4000 *euro*), tāpat tiek ņemts vērā plānotais BI programmas klientu pieaugums, cenu kāpums, kā arī esošo klientu “brieduma” paaugstināšanās (t.i., gatavākas biznesa idejas, kuru realizācijai nepieciešamas iekārtas).Šis grozījums iestrādāts MK noteikumu Nr.279 19.1.3.apakšpunktā, kas jaunajā redakcijā nosaka, ka attiecināmās izmaksas pasākuma ietvaros ir aprīkojuma (izņemot iekārtu), materiālu un izejvielu iegādes izmaksas, kuras ar MK noteikumu Nr.279 23.punkta grozījumiem tiek atļautas sākot no pirmā inkubācijas gada. Papildus 3.1.1.6.pasākumā tiek paplašināts atbalstāmās darbības, kas pieejams atbilstoši MK noteikumu Nr.279 15.3.apakšpunktam un vērstas uz uzņēmējdarbības veicināšanas pasākumiem:* Nodrošinot šo darbību pieejamību arī Rīgā (vienlaikus LIAA jānodrošina, ka nenotiek pārkāšanās ar jau esošajiem Rīgā pieejamajiem pakalpojumiem, taču tiek veikta papildinātība un veicināta sinerģija starp dažādiem publiski finansētiem esošajiem un plānotajiem atbalsta veidiem/programmām (piemēram, ar jauno Norvēģu finanšu instrumentu EM/LIAA programmu), kā arī privāti finansētām uz uzņēmējdarbības veicināšanu vērstām aktivitātēm)). Grozījumi tiek veikti MK noteikumu Nr.279 15.3.apakšpunktā un 16.punktā;
* Papildus nodrošināta pilnvērtīga finanšu pratības veicināšanas funkcija visā Latvijā (t.sk., konsultanti). Grozījumi tiks veikti LIAA BI programmas stratēģijā.

Veicot izmaiņas BI programmā pieejamajā atbalstā, publiskais atbalsts kļūst tuvāks tādam, kas uzņēmumiem būtu pieejams tirgū, attiecīgi pēc izstāšanās no inkubācijas, sagaidāms, ka uzņēmumiem kopumā ir augstākas finanšu plānošanas, naudas plūsmas vadības, turpmāko investīciju piesaistes prasmes. Veiksmīgi noslēdzot šo plānošanas periodu un uzsākot jauno, 3.1.1.6 pasākuma programmā tiks integrētas arvien jaunas izmaiņas un papildinājumi, t.sk., pārņemot citu valstu veiksmīgo praksi, kā arī ES līmeņa aktuālās tendences, jaunā perioda ES fondu regulējuma iespējas un ierobežojumus, kas kopumā veicinās programmas pilnveidi un līdzekļu efektīvāku izlietojumu. 4. Ekonomikas ministrijas viena no prioritātēm ir uzņēmumu dzīvotspējas saglabāšana. 2019. gada sākumā Ekonomikas ministrija ir uzsākusi Interreg Baltijas jūras reģiona transnacionālās sadarbības programmas projekta “RestartBSR” īstenošanu. Projekta mērķis ir veidot institucionālo kapacitāti inovāciju jomas pārstāvjiem, lai atbalstītu uzņēmumus, kas nonākuši finansiālās grūtībās. Kapacitātes veidošanas aktivitātes nodrošinās, ka samazināsies maksātnespējas procesu skaits šādos uzņēmumos, sekmēs Baltijas jūras reģiona veiktspēju netehnoloģiskajās inovācijās un palielinās to uzņēmumu skaitu, kas spēs atjaunot uzņēmējdarbību, kas savukārt rezultēsies kopējā reģiona izaugsmē, kā arī darba vietu saglabāšanā un to skaita palielināšanā.Saskaņā ar Maksātnespējas likuma 3.panta pirmo daļu tiesiskās aizsardzības procesa (turpmāk – TAP) mērķis ir atjaunot parādnieka spēju nokārtot savas saistības, ja parādnieks nonācis finansiālās grūtībās vai uzskata, ka tajās nonāks.Ekonomikas ministrijas kompetencē esošajos jautājumos atsevišķos gadījumos ir konstatēts, ka Maksātnespējas likumā paredzētais TAP mērķis var nonākt pretrunā ar normatīvajiem aktiem ierobežojot komersanta tiesības atgūt maksātspēju, piemēram, paredzot tiesību atņemšanu vai dažādus ierobežojumus uzņēmumiem, kuriem pasludināts TAP saistībā ar nodokļu parādu esamību, nevērtējot, kā ierobežojumi ietekmēs uzņēmuma maksātspējas atgūšanas iespējas.Ekonomikas ministrijas redzējumā Noteikumu 34.4. apakšpunktā nepieciešams ietvert papildus nosacījumu, ka atbalstu var saņemt arī tāds komersants, kuram piemērots TAP. Ievērojot to, ka 3.1.1.6.pasākuma pamatmērķis ir sniegt atbalstu biznesa uzsācējiem, t.sk., veicināt jauno uzņēmumu finanšu ilgtspēju un ļaut pārvarēt īslaicīgi radušās grūtības un turpināt veiksmīgu uzņēmējdarbību, atbilstoši papildāmi nosacījumi 3.1.1.6.pasākuma atbalsta pārtraukšanai – inkubācijas atbalsts nav pārtraucams, ja komersantam šobrīd tiek piemērots TAP vai ārpustiesas tiesiskās aizsardzības process. 34.4. apakšpunktā noteikts, ka, ja komersants neatbilst minētajiem nosacījumiem, finansējuma saņēmējs pārtrauc inkubācijas atbalsta izmaksu, kamēr nav ievēroti šā apakšpunkta nosacījumi. Ekonomikas ministrijas redzējumā būtu arī jāpārtrauc jauna atbalsta sniegšana. 5. Tehniskie grozījumiLai izvairītos no neviennozīmīgas noteikumu interpretācijas, Ekonomikas ministrija ierosina tehniskos grozījumus šādos punktos un to apakšpunktos: 15.2.apakšpunktā;15.3.apakšpunktā;16.punktā, nosakot, ka visos biznesa inkubatoru reģionos, tajā skaitā Rīgā var tikt organizēti uzņēmējdarbības veicināšanas pasākumi;19.6. apakšpunktā;35.2.6. un 35.2.7. apakšpunktā, nosakot, ka finansējuma saņēmējam savā tīmekļa vietnē jāievieto inkubācijas pasākumu īss apraksts un atbalstu saņēmušo gala labuma guvēju skaits.Izslēdzot 35.2.8. apakšpunktu, nosakot, ka finansējuma saņēmējam nav jāuzskaita savā tīmekļa vietnē ekoinovāciju jomā atbalstīto komersantu skaits.  |
|  | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Latvijas Investīciju un attīstības aģentūra, Akciju sabiedrība "Attīstības finanšu institūcija Altum" |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts skar 3.1.1.6.pasākuma esošo mērķa grupu – fiziskas personas (biznesa ideju autori), kuri veic vai gatavojas uzsākt saimniecisko darbību, un sīkie (mikro), mazie un vidējie komersanti saskaņā ar Komisijas 2014. gada 17. jūnija Regulas (ES) Nr. [651/2014](http://eur-lex.europa.eu/eli/reg/2014/651/oj/?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 1. pielikumu (Eiropas Savienības Oficiālais Vēstnesis, 2014. gada 26. jūnijs, Nr. L 187).Tāpat noteikumu projekts skar 3.1.1.6.pasākuma finansējuma saņēmēju. |
| 2. | Tiesiskā regulējuma ietekme uz tautsaimniecību un administratīvo slogu | Tiesību akta projekta tiesiskais regulējums radīs pozitīvu ietekmi uz uzņēmējdarbības vidi un mikro, mazajiem, vidējiem un lielajiem komersantiem, nodrošinot labvēlīgus nosacījumus konkurences paaugstināšanai un ilgtermiņa ekonomiskās efektivitātes pieaugumam. Visām projekta mērķgrupām atbilstoši pieejamajam atbalsta pasākumam tiek nodrošinātas vienlīdzīgas iespējas, neradot priekšrocības atsevišķām mērķgrupām. Komersantiem būs iespēja saņemt aizdevumu Altum ar līdzfinansējumu 10% apmērā līdzšinējo 50% vietā, kas bija jāiegulda saņemot grantu LIAA. Projekta tiesiskais regulējums nerada tiešu ietekmi uz vidi, cilvēka veselību un NVO.Tiesību akta projekta tiesiskā regulējuma apstiprināšanas gadījumā Latvijas Investīciju un attīstības aģentūrai kā finansējuma saņēmējam būs jāveic grozījumi noslēgtajā vienošanās ar Centrālo finanšu un līgumu aģentūru, lai papildinātu LIAA projekta iznākuma rādītājus, projekta finansējumu un nosacījumus attiecībā uz nodokļu parāda esamību un tiesiskās aizsardzības procesu komersantiem un LIAA pienākumu pārtraukt inkubācijas atbalsta sniegšanu, kamēr nav ievēroti atbilstošie nosacījumi. Papildus, iespējams, būs jāveic precizējumi arī LIAA izstrādātajās kārtībās par atbalsta piešķiršanu.Tiesību akta projekta tiesiskā regulējuma apstiprināšanas gadījumā LIAA un CFLA neradīsies papildus administratīvās izmaksas.  |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Atbilstības izmaksu monetārs novērtējums | Projekts šo jomu neskar.  |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|

|  |
| --- |
|  |
| 1. | Nepieciešamie saistītie tiesību aktu projekti | Līdz ar Noteikumu projekta virzību, būs nepieciešami sekojošu Ministru kabineta noteikumu grozījumi:1. Ministru kabineta 2016. gada 1. marta  noteikumos Nr. 118 “Noteikumi par finanšu instrumentu un fondu fonda īstenošanas kārtību darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs" un 3.1.2. specifiskā atbalsta mērķa "Palielināt straujas izaugsmes komersantu skaitu" pasākumu ieviešanai”;
2. Ministru kabineta 2016. gada 31. maijā noteikumos Nr. 328 “Noteikumi par mikroaizdevumiem un starta aizdevumiem”;
3. Ministru kabineta 2016. gada 5. aprīļa noteikumos Nr. 205 “Darbības programmas "Izaugsme un nodarbinātība" 3.2.1. specifiskā atbalsta mērķa "Palielināt augstas pievienotās vērtības produktu un pakalpojumu eksporta proporciju" 3.2.1.1. pasākuma "Klasteru programma" pirmās projektu iesniegumu atlases kārtas īstenošanas noteikumi”;
4. Ministru kabineta 2015. gada 1. decembra noteikumos Nr. 678 “Darbības programmas "Izaugsme un nodarbinātība" 3.2.1. specifiskā atbalsta mērķa "Palielināt augstas pievienotās vērtības produktu un pakalpojumu eksporta proporciju" 3.2.1.2. pasākuma "Starptautiskās konkurētspējas veicināšana" īstenošanas noteikumi”.

Lai nodrošinātu savstarpēji salāgotu BI programmas pāreju, kā arī izvairītos no situācijas, kad ir periods, kurā nav pieejams LIAA grants iekārtu iegādei un vēl nav pieejams ALTUM finanšu instruments iekārtu iegādei, svarīgi, lai (1) un (2) punktā minēto MK noteikumu grozījumi stājas spēkā vienlaicīgi ar grozījumiem MK noteikumos Nr.279. Savukārt (3) un (4) punktā minēto MK noteikumu grozījumi var stāties spēkā gan vienlaicīgi ar grozījumiem MK noteikumos Nr.279, gan secīgi pēc tam, t.sk., gan (3) un (4) kopā, gan (3) un (4) atsevišķi. |
| 2. | Atbildīgā institūcija | Ekonomikas ministrija |
| 3. | Cita informācija | Nav |

 . |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām EM tās tīmekļa vietnē publicē informāciju par noteikumu projektu un tā virzību. |
| 2. | Sabiedrības līdzdalība projekta izstrādē | Noteikumu projekts 2019.gada 30.oktobrī ievietots Ekonomikas ministrijas tīmekļa vietnē: <https://em.gov.lv/lv/Ministrija/sabiedribas_lidzdaliba/diskusiju_dokumenti/>, lūdzot sniegt priekšlikumus par projektu līdz 2018.gada 19.novembrim. |
| 3. | Sabiedrības līdzdalības rezultāti | Nav. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Latvijas Investīciju un attīstības aģentūra, akciju sabiedrība "Attīstības finanšu institūcija Altum" |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs projekta izstrādē iesaistīto institūciju funkcijas un uzdevumus un neietekmē pieejamos cilvēkresursus. Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Ekonomikas ministrs R.Nemiro

Vīza:

Valsts sekretārs Ē.Eglītis

Pētersone, 67013003

Elina.Petersone@em.gov.lv

1. Eiropas Parlamenta un Padomes 2013.gada 17.decembra regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ padomes regulu (EK) Nr.1083/2006, pieejama: [http://eur-lex.*euro*pa.eu/legal-content/LV/TXT/?qid=1421583712511&uri=CELEX:32013R1303](http://eur-lex.europa.eu/legal-content/LV/TXT/?qid=1421583712511&uri=CELEX:32013R1303) [↑](#footnote-ref-1)
2. Informatīvais ziņojums "Par Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas "Izaugsme un nodarbinātība" snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu", pieejams: <http://tap.mk.gov.lv/lv/mk/tap/?pid=40478588&mode=mk&date=2019-10-11> [↑](#footnote-ref-2)